جمهوریتیمیزین قوروجوسو
تورک اولوسونون اؤندری ابدی باش قوموتانیمیز
غازی مصطفی کمال آتاتورکون ابدی استراحتگاهینا چاتماق اوچون
هر ایل میلیونلارجا زیارتچیلرین قوللاندیغی
عینی زاماندا و رسمی مراسیملرین باشلانغیج نقطه‌سی اولان آسلانلی یول
۲۶۲ متر اوزونلوغون‌داکی آسلان‌لی یولون باشین‌دا
آتاتورکون سونرا تورک اولوسونون یاشادیغی درین آجینی سیمگه‌له‌یه‌ن
۳ قادین و ۳ کیشی هیکلی یئر آلماقدادیر
یولون ایکی یانین‌دا آتاتورکون
تورک و آنادولو تاریخینه وئردیگی اؤنمه عطفاً
آنادولودا بؤیوک بیر دؤولت قورموش اولان هیتیتلرین
آسلان اوسلوبونا اویغون اولاراق اوتورموش حال‌دا
۲۴ آسلان هیکلی وار
تورک میتولوژیسین‌ده گوج و قدرتی تمثیل ائد‌ن آسلانلار
دوروشلاری اعتباریله ساکیندیرلر
بو تورک میللتینین وطنینه، بایراغینا
و موستقیللیگینه توخونولمادیغی مدتجه
باریش یانلیسی اولدوغونو گؤسترمک‌ده‌دیر
آسلانلی یولون تخمیناً ۵ سانتیمتر آرالیقلی
و آسیمتریک(متقارن اولمایان) دؤشنمیش داشلاردان میدانا گلیب
یولون هر ایکی یانین‌دا ویرجینیا جینسی آردیجلار(داغ سروی) یئر آلماقدادیر
دؤرد مؤوسوم یارپاقلارینی دؤکمه‌ین ویرجینیا آردیجلارینین اکیلمه‌سینین سببی ایسه
زیارتچیلری شهرین گؤرونتوسون‌دن اوزاقلاشدیراراق
آتاتورکو زیارت ائتمه‌یه حاضرلاماق‌دیر
آتاتورکون عزیز وجودو
تورک عسگرینین چییینلرین‌ده ۱۰ نوامبر ۱۹۵۳ده
بو یول دان داشینیب
"تورک، اسارت قبول ائتمه‌یه‌ن بیر میللت‌دیر. تورک میللتی اسیر اولمامیش‌دیر" مصطفی کمال آتاتورک"